Chernihiv

'S e baile mòr faisg air Kyiv agus Nizhyn  anns An Ucràin a th' ann an Chernihiv (Ucràinis: Черні́гів, IPA: tʃerˈn⁽ʲ⁾iɦiu̯). Tha e suidhichte ann an ceann a tuath na dùthcha, ri taobh na h-Aibhne Desna, san roinn Chernihivska Oblast. Tha 285,234 duine a' fuireach ann.

 Freumh-fhaclachd 
Thathar dhen beachd gur ann à dà fhacal Slabhais a th' anns an ainm: Czarna (Gàidhlig: dubh) agus Bog (Gàidhlig: Dia)

 Eachdraidh 
Chaidh Chernihiv a chlàradh airson a' chiad turais ann an 907.Олександер, Мишанич (1989). Літопис Руський: За Іпатьским Списком Переклав Леогід Махимович, Київ: Дніпро, ISBN 5308000522. Chaochail an sgrìobhadair Mykhailo Kotsiubynsky an seo ann an 1913. Bha am baile fo sgàile agus fo bhuaidh nan Nàsach eadar 1941 agus 1944. Thog iad prìosan agus Iùdhaich a' bhaile nan tràillean mar phàirt an t-siostaim Zwangsarbeit (Gàidhlig: saothair èignichte) cuideachd.Bundesarchiv Ann an 1991, thàinig Chernihiv gu bhith na phàirt de nàisean neo-eisimeileach na h-Ucràine. Air 24 an Gearran 2022, ri linn Ionnsaigh na Ruise air An Ucràin, chuir feachdan na Ruise Chernihiv fo shèist, ach thuirt riaghaltas na h-Ucràine air 5 an Giblean gun do chuir Arm na h-Ucràine ruaig air na Ruiseanaich. Chaill còrr is 700 sìobhaltaich agus 500 saighdear am beatha sa chath.Forbes Theich fògarraich on bhaile nam mìltean chun na Pòlainne.Vísir

Daoine Ainmeil
Angelica Balabanoff (1878 - 1965). Neach-poileataigs.
Volodymyr Antonov-Ovseenko (1883 - 1938). Rèabhlaideach agus riochdaire dioplòmasach.Жертвы политического террора в СССР
Anatoly Rybakov (1911 - 1998). Sgrìobhadair.

 Eòlas-sluaigh 
A rèir a' Chunntais-shluaigh a rinneadh ann an 2001, 's e Ucràinis a tha a' mhòr-chuid nan daoine ann an Chernihiv a' bruidhinn (74.01%), ged a tha mion-chuid ann le Ruisis cuideachd (24.5%).Ukcensus

Bailtean Co-cheangailte
22px Gabrovo
22px Gomel
22px Hradec Králové
22px Memmingen
22px Ogre
22px Petah Tikvah
22px Prilep
22px Tarnobrzeg

 Iomraidhean 

 Ceanglaichean a-mach 
Chernihivska Oblast (Ucràinis)

Roinn-seòrsa:Bailtean
Roinn-seòrsa:An Ucràin
Roinn-seòrsa:Bailtean anns An Ucràin